IN nomine sanctæ  indiuiduæ Trinitatis, OTTHO Dei gratia Romanorum Imperator Augustus. Notum sit omnibus fidelibus nostris, quoniam ob petitionē domni ODILI venerabilis Abbatis,  salutem animæ nostræ, per hoc nostrum Præceptum confirmamus cuidam Cellæ in honore sanctæ Mariæ dicatæ in ciuitate Papia sitæ, ad CLVNIACVM Monasterium dono  traditione Gaidulfi suorumque hæredum pertinenti, qui quondam Capella dicebatur Gaidulfi, sed nunc ab omnibus Cella dicitur sancti Mayoli, omnes res  proprietates ad eandem Cellam intus  foris pertinentes, quas habet, vel in futuro Deus ibi concesserit, cum terris cultis  incultis, aquis, molendinis, piscatoribus, omnibus rebus mobilibus  immobilibus: ea videlicet ratione, vt iam dicta Cella habeat, teneat, firmiterque possideat,  semper in ordinatione  dispositione Cluniacensis Abbatis, sicut Gaidulfus ordinauit, permaneat. Etiam cum nostra donatione  auctoritate, insuper Imperiali iubemus potentia, vt nullus Dux, Archiepiscopus, Episcopus, Marchio, Comes, Iudex, Vicecomes, nulla Imperij nostri magna paruaque persona, de prædicta Cella, aut suis pertinentiis, intromittere, vel aliquid ordinare, aut dispensare sine iussione  voluntate Abbatis Cluniacensis præsumat. Si quis igitur hoc nostræ stabilitatis Præceptum fregerit, componat centum libras auri, medietatem cameræ nostræ,  medietatem Cluniacensi Monasterio. Quod vt verius credatur  semper obseruetur, manu propria roborantes, sigillo nostro sigillari præcepimus. Signum domni OTTHONIS inclytissimi Imperatoris Augusti. [Monogramme] Data Idib. Aprilis, anno Dominicæ Incarnationis DCCCCXCIX. Ind. xij. anno tertij OTTHONIS Regis XV. Imp. III. Aug. Romæ feliciter.